ཕྱི་ལོ་༡༩༤༨ནས་བཟུང་རྒྱ་ནག་དམར་པོའི་དཔུང་དམག་གིས་བོད་ཀྱི་ས་སྡེ་རིམ་ཟོས་ཀྱིས།༡༩༥༡ལོར་དྲག་དཔུང་གི་བཙན་ཤེད་འོག་གྲོས་མཐུན་དོན་ཚན་བཅུ་བདུན་ཟེར་བ་འཇོག་དགོས་བྱུང་སྟེ།ལོ་ངོ་བརྒྱད་ཙམ་རིང་བོད་རྒྱ་མཉམ་གནས་ཡོང་ཐབས་མཛད་ཀྱང་།རྒྱ་གཞུང་དབང་འཛིན་པས་གྲོས་མཐུན་གྱི་དོན་ཚན་ཁག་ལ་རྩིས་མེད་དང་།བོད་མིར་དྲག་གནོན།ཆོས་རིག་རྩ་གཏོར་གྱི་སྲིད་ཇུས་འབའ་ཞིག་ལག་བསྟར་བྱས་པ་མ་ཟད།ཐ་ན་ྋགོང་ས་ྋསྐྱབས་མགོན་ཆེན་པོ་མཆོག་གི་སྐུ་ཕྱྭར་ངན་བསྡོའི་གྲབས་གཤོམ་མངོན་སུམ་དུ་བྱས་སྟབས།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དང་གང་གི་ཕེབས་རྗེས་བསྙེགས་པའི་བོད་མི་ཁྲི་བརྒྱད་ཙམ་རྒྱ་བལ་འབྲུག་གསུམ་ནང་བཙན་བྱོལ་དུ་མི་ཕེབས་ཀ་མེད་བྱུང་ཡོད།